banke
        
         (undersjøisk grunne)
Store norske leksikon,Realfag,Vannlære,Oseanografi
Banke er en undersjøisk, vid grunne som ofte består av løst materiale. Banker kan ofte ha betydelig utstrekning.
En bankes skråning ned mot dyphavet kalles egg eller bakke, og enkelte steder er det fast berggrunn. De fleste banker er dannet av uorganiske avleiringer, da gjerne sand, grus og lignende. Eksempler på dette er Dogger Bank og Newfoundland-banken. Andre banker er dannet av organiske materialer, da finnes for eksempel muslingbanker og korallbanker. Et eksempel på dette er Bahamabanken, som er en korallbanke av stor utstrekning.Når havstrømmer strømmer over disse grunnere områdene, dannes det ofte virvler. Dette fører til høy produksjon av plankton og næringsrikt vann, som gir opphav til god fiskebestand. Slike områder kalles gjerne for fiskebanker. Det er flere fiskebanker langs Norskekysten og i området fra Barentshavet til nord for Spitsbergen. Fiske ved disse bankene har hatt stor økonomisk betydning for Norge. Les mer i Store norske leksikon grunne Geomorfologi havbunn fiskebanke